MEGÁLLAPODÁS ISKOLA-EGÉSZSÉGÜGYI FELADATOK ELLÁTÁSÁRA
amely létrejött egyrészről
Martfű Város Önkormányzata (5435 Martfű, Szent István tér 1., képviseli: Dr. Kiss Edit polgármester), mint közreműködést igénybe vevő 
a továbbiakban Önkormányzat,

másrészről a Solt Medic Egészségügyi Szolgáltató és Kereskedelmi Kft.  (5435 Martfű, Szolnoki út 116. adószám: 11276629-2-16, képviseli: Dr. Solt Magdolna), mint közreműködő egészségügyi szolgáltató
a továbbiakban, Egészségügyi szolgáltató között az alábbi feltételekkel:
1. Az Önkormányzat az egészségügyről szóló 1997. évi CLIV. törvény 152. § (1) bekezdés e) pontja alapján az egészségügyi alapellátás keretében köteles gondoskodni az iskola-egészségügyi ellátásról.

2. A felek megállapodnak abban hogy az 1. pontban meghatározott önkormányzati feladat ellátásával jelen megállapodással az Önkormányzat megbízza az Egészségügyi szolgáltatót, aki e megbízást elfogadja. 
3. Az Egészségügyi szolgáltató képviselője Dr. Solt Magdolna - orvosi nyilvántartási száma: 32041 - ellátja az iskola-egészségügyi ellátásról szóló 26/1997. (IX. 3.) NM rendeletben foglalt vonatkozó előírásoknak megfelelően az iskola-egészségügyi tevékenységet az alábbi intézmények vonatkozásában:

- Martfűi Damjanich János Szakképző Iskola, Gimnázium és Kollégium ( 5435 Martfű, Gesztenye sor 15.) 
4. Jelen megbízási feladat ellátására kizárólag az Egészségügyi szolgáltató fent megjelölt képviselője jogosult és köteles, kivéve a betegség és szabadság idejére, amikor erre jogosult személy helyettesítheti. A  helyettesítéséről az Egészségügyi szolgáltató képviselője maga gondoskodik.

5. Az ellátás helyszíne: 5435 Martfű, Gesztenye sor 8. szám alatti rendelő.
6. Az iskola-egészségügyi ellátást az Egészségügyi szolgáltató a védőnői szolgálattal együttműködve látja el. 

7. Az Önkormányzat  e megállapodás szerinti egészségügyi szolgáltatás ellátásához szükséges tárgyi feltételeket - az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet, továbbá az iskola-egészségügyi ellátásról szóló 26/1997. (IX. 3.) NM rendelet előírásainak megfelelően - biztosítja.
8. A felek megállapodnak abban, hogy az iskolaorvosi feladatok ellátásáért az Önkormányzat havonta 15.000.-Ft-ot fizet az Egészségügyi szolgáltatónak. Az Egészségügyi szolgáltató a fenti összegről havonta utólag számlát állít ki az Önkormányzatnak. Az Önkormányzat 15 napon belül gondoskodik a számla kifizetéséről. 
9. A felek a megállapodást az aláírás  napjától határozatlan időre kötik meg, azzal hogy a hatályba lépést követően a megállapodást a felek 6 hónapos felmondási idővel írásban mondhatják fel. 
10. Jelen megállapodás hatályba lépésével felek között 2014. március 26. napján létrejött az iskola-egészségügyi ellátásra vonatkozó megállapodást megszüntetik.
11. Jelen megállapodásban nem szabályozott kérdésekben az idevonatkozó egészségügyi és társadalombiztosítási jogszabályok, valamint a Ptk. rendelkezései az irányadók. 
A megállapodást a szerződő felek átolvasták, megértették és azt, mint akaratukkal mindenben megegyezőt jóváhagyólag aláírták.

Martfű, 2014. 

